Diari Oficial de la Generalitat Valenciana


Sumari del DOGV 4621, del 03-11-2003 (2003/11506)

Actuacions d'expedient de domini de represa del tracte número 357/2001. Cèdula de notificació.
----------------------------------------------------------------------------------------------

### Dades del document

Número de DOGV
:   4621

Data del DOGV
:   03-11-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/11042


Organisme emissor
:   Jutjat de Primera Instància Número 1 d'Elda

Tipus de document
:   Anunci

Actuacions d'expedient de domini de represa del tracte número 357/2001. Cèdula de notificació. [2003/Q11245]
  
Almudena Ortiz Martín, secretària del Jutjat de Primera Instància número 1 d'Elda i partit, faig saber:
  
Que en provisió d'esta data, dictada en les actuacions d'expedient de domini de represa del tracte que se seguixen en este jutjat amb el número 357/2001 a instància de Joaquina Tortosa Rodríguez, Isabel Roldán Tortosa, Luis Roldán Tortosa, Josefina Roldán Tortosa, José Roldán Tortosa, Joaquina Roldán Tortosa, María Rosario Roldán Tortosa, representats pel procurador el senyor Rico Pérez, contra Valeriano Garrigós Martínez, amb el darrer domicili conegut a Elda, carrer de Pablo Iglesias, número 68, 4t, D, actualment en parador ignorat, i Crebel, SA, sobre represa del tracte successiu, he acordat notificar a este demandat mitjançant este edicte la sentència dictada en les actuacions esmentades la part dispositiva de la qual, literalment, diu així:
  
«Es declara justificat el domini de Joaquina Tortosa Rodríguez, Isabel Roldán Tortosa, Luis Roldán Tortosa, Josefina Roldán Tortosa, José Roldán Tortosa, Joaquina Roldán Tortosa i María Rosario Roldán Tortosa, sobre la finca següent: urbana: local, número 5, a la planta semisoterrani, en planta diàfana amb lavabo, amb davanteres al carrer del Río Záncara i del Río Tormes; tenen una superfície de setanta-sis metres i quaranta-un decímetres quadrats, i confronta a l'entrada d'este pel carrer del Río Záncara; davant, este carrer; dreta, carrer del Río Tormes; esquerra, local número 4 i escala, número III; i espatles, local número 6. Té entrada per ambdós carrers on es troba situat i pertany a l'edifici situat a Elda, emmarcat pel carrers del Río Vinalopó, Río Sil, Río Záncara i Río Tormes. La quota és d'un enter, trenta-cinc centèssimes per cent. Esta finca està inscrita al Registre de la Propietat d'Elda, al llibre 278, tom 1091, foli 185, inscripció 1a, finca número 25.179.
  
A cada un dels promotors del present expedient els corresponen les proporcions següents: a Joaquina Tortosa Rodríguez el ple domini de les quatre sisenes parts indivises del local, tres sisenes parts indivises com a resultat del seu haver beneficiari i una altra sisena part indivisa com a resultat del llegat sobre el terç de lliure disposició, així com una sisena part indivisa del local en usdefruit; i als altres promovedors d'este expedient, a cada un d'ells, i per sisenes i parts iguals, la nua propietat de la sisena part indivisa usufructuada per Joaquina, i l'altra sisena part indivisa del local en ple domini.
  
S'ordena la cancel·lació de la inscripció contradictòria del domini a favor de Crebel, SA.
  
Una vegada ferma esta resolució, expediu-ne un testimoni i lliureu-lo als sol·licitants perquè els valga de títol per a la represa del tracte successiu interromput.
  
Notifiqueu la present resolució a les parts, i feu-los saber que contra esta s'hi pot interposar un recurs d'apel·lació, que es prepararà davant d'este jutjat dins del termini de cinc dies comptadors des del sendemà de la notificació. Així ho acorda, mana i firma sa senyoria, en done fe».